Ia faaauau pea le suʻesuʻega o lenei palakalafa - O le fefaatauaʻiga o tagata tauva, sa salalau solo i le emepaea atoa, ma sa faia i lalo o le vaavaaiga aloaʻia. O le taulau manuia o le ʻautau a Roma, na maua ai le tele o fitafita pagota na toe tufatufaina atu mo le faaaogāina i maina a le Malo po o fale taʻalo, ma faatau atu i le maketi. O se faataʻitaʻiga, ina ua mavae le fouvalega a tagata Iutaia
I aso o Iosefa, na lolofi mai ai le toʻatele o tagata Iutaia i aʻoga o tagata tauva. O i latou na teena mo toleniga, na auina saʻo atu i malae o le "noxii" (o lona uiga "o i latou e faatigā"). Na aauina atu i Roma ē e sili ona lelei ma malolosi. E tusa ai ma le tū masani a fitafita a Roma, o fitafita o ē na faatoʻilaloina i latou, po o i latou foʻi na puʻea ma faapologaina, na tuuina atu iā i latou le meaalofa e lē tatau ona maua, o le ola. O le aʻoaʻoina o i latou e avea ma tagata tauva, o le a latou maua ai le avanoa e toe faaola ai lo latou mamalu i le "munus".